
KATA PENGANTAR 


BismillahirrahmAnirrahim. Segala puji hanya bagi Allah 
yang menciptakan segala jauhar. Selawat dan salam ke atas 
Nabi Muhammad yang padanya terzahir sebaik-baik arad. 

Bershukur kepada Allah yang dengan izin-Nya tercetaklah 
buku terbaharu ini. Buku ini berjudul Nazmul Maqulat, yakni 
satu kitab kecil mengenai ilmu maqulat. 

Kitab ini dikarang oleh Baba Li Chaiya dalam bahasa Arab, 
kemudian diterj email oleh sahabat say a saudara Yusra Hulaimi 
yang menggunakan naina pena Alwi Radhiah. Tahniah saya 
ucapkan atas terjemahan ini. 

Seperti yang sedia maklum, Baytul Hikma ingin 
membangunkan sebuah institusi ilmu dan amal yang 
berwibawa, maka tidak dapat tidak wajiblah disusun dan 
diajarkan ilmu-ilmu yang menjadi dasar bagi segala ilmu, 
dikenali juga sebagai ‘ilmu alat’. 

Sebelum ini Baytul Hikma telah menerbitkan terjemahan 
Matan Isaghuji dalam bidang mantiq, kitab ini diterjemah oleh 
saya sendiri. Kemudiannya sahabat saya saudara Ahmad 
Syaibani Ramli telah menterjemah sebuah kitab mengenai ilmu 
‘ummahatul matalib’ dengan judul Peringatan Buat Penuntut, 
ianya salah satu cabang ilmu mantiq. Dan kini, satu lagi cabang 
ilmu alat dibawakan oleh Baytul Hikma melalui terjemahan 
Nazmul Maqulat. 

Secara mudahnya, ilmu maqulat ialah ilmu mengenai apa 
yang terhasil di minda setelahmana akal merenung sesuatu 
yang wujud. Hasil awalnya dinamakan Akalan Pertama ( al- 
ma ‘qulat al-’uld), di sinilah letaknya konsep al-maqulat. Adapun 
akalan atas akalan, ia dinamakan Akalan Kedua (al-ma‘ qulat al- 
saniyah ), saina ada ianya falsafiyyah atau mantiqiyyah. 

Semoga penerbitan buku ini dapat memberikan 
pencerahan dan kesedaran kepada kita semua mengenai 
pemurnian dan penyusunan semula ilmu-ilmu, kerana, 
sebahagiannya sudah tercemar dengan unsur-unsur negatif 
yang merosakkan nilai dan peradaban sesuatu masharakat. 

Saya juga berharap dengan penerbitan karya-karya 
sebegini, akan lahir lebih ramai ilmuwan dan amalwan yang 
sedar akan tanggungjawab mereka untuk membina kembali 
sebuah ketamadunan yang cemerlang dalam aspek spiritual 
dan fizikal, insha-Allah. 

Naseer Sobree 
Pengasas-Pengarah, 

Baytul Hikma 

Bismillahirrahmanirrahim 


Buku ini dimulakan dengan dengan nama Allah yang segala 
pujian yang wajar lagi hanya layak bagi-Nya, dipanjatkan 
kepada Tuhan sekalian yang diciptakan. Yang menjadikan 
segala sesuatu menurut kehendak-Nya yang tidak terikat 
kerana takluk kekuasaan-Nya atas segala-galanya. Selawat serta 
salam kepada ar-Rasul Muhammad, rahmat buat sekalian alam 
dan sekalian makhluk. Dan salam sejahtera ke atas sekalian ahli 
keluarganya dan setiap insan yang mazahir mereka itu akan 
perihal agama. Amnia ba‘d. 

Maka inilah sebuah matan yang membicarakan ilmu al- 
Maqulat. Dinyatakan di dalamnya bagi para pengkaji hakikat 
segala mawjudat. 

PENDAHULUAN 


BIOGRAFI RINGKAS PENGARANG ASAL 

Nama sebenar beliau ialah Rusli bin Muhammad bin Yunus. 
Diberi gelaran penghormatan Baba Li Chaiya kerana 
dilahirkan di Chaiya (berada di dalam wilayah Songkhla, 
Thailand) dan juga bergiat hebat di tempat kelahirannya. 
Tempoh hidup beliau adalah sekitar dari hujung kurun ke-19 
hingga ke pertengahan kurun ke-20. 

Sepertimana kebanyakan ulama’ nusantara yang lain, 
beliau mendapat pendidikan agama di tanah suci Mekah. Susur 
galur pendidikan beliau bersambung daripada Tok Guru 
Bermin Fatani. Tok Guru Bermin pula merupakan anak murid 
kepada Syeikh Ahmad Muhammad Zain al-Fatani dan teman 
seperguruan Tok Kenali. Dan legasi Baba Li Chaiya sedang 
diteruskan oleh Baba Azhari yang kini menetap di Gulau, 
Kedah. 


CATATAN TERJEMAHAN 

Untuk usaha terjemahan bawah mauduk ini, saya telah memilih 
matan asas yang berjudul “Nazm al-Maquldt” yang dikarang oleh 
Baba Li Chaiya atau Syeikh Rusli Ibnu Muhammad bin Yunus. 
Matan pilihan ini tidak pernah diterbitkan dengan terbitan 
rasmi. Begitulah sekurang-kurangnya dapatan saya dan kerana 
inilah usaha penerbitan terjemahan ini digiatkan. 

Tambahan pula, hakikat bahawa matan ini digunakan 
secara meluas sebagai salah satu sukatan mata pelajaran dalam 
kebanyakan pondok adalah memadai untuk meletakkannya 
sebagai matan yang sahih dan wajar untuk dipelajari. Dan 
inilah kepentingan yang ingin saya utamakan. 

Berkenaan kedudukannya dalam ilmu Maqulat, matan ini 
disusun dalam bentuk syair Arab pendek. Gaya karangannya 
mempamerkan ciri-ciri ringkas yang nyata, bermakna ia 
sememangnya dikarang sebagai pengantar. Justeru, saya 
memilihnya sebagai bahan terjemahan sesuai dengan usaha 
memperkenalkan ilmu al-Maqulat kepada masyarakat awam. 

Kaedah yang digunakan dalam usaha penterjemahan ini 
tidak tertakluk kepada mana-mana kaedah piawai. Bermakna 
kaedahnya sedikit sebanyak ialah gaya bebas. Pun begitu, untuk 
menjadikannya tersusun dan bersistem, saya telah 
menterjemahkan matan ini dengan beberapa piawaian yang 
saya gariskan sendiri. 

Pertamanya, saya telah menterjemahkannya ke dalam 
bentuk yang paling hampir kepada maksud literalnya dalam 
bahasa Arab - dengan mematuhi seboleh mungkin sintaks 
Arabnya - agar memudahkan pembaca untuk menuruti dan 
memadankan perkataan Arab dengan makna Melayunya. 
Selain itu, kaedah ini juga membenarkan pembaca untuk 
menjadi lebih kritikal terhadap kaedah penterjemahan saya. 

Namun kaedah penterjemahan secara terus sebegini 
sudah tentu menimbulkan komplikasi pemahaman akibat 
daripada sistem tatabahasa Bahasa Melayu dan Bahasa Arab 
yang berbeza. Oleh hal yang demikian, saya menyertakan 
beberapa penambahan perkataan yang saya fikirkan sesuai 
dalam kurungan “( ... )” bagi merujuk kepada makna yang 
dimaksudkan oleh perkataan-perkataan yang digunakan 
dalam matan, dan tanda “[...]” bagi melengkapkan tatabahasa 
menurut pertimbangan Bahasa Melayu yang membantu untuk 
mengekalkan keabsahan maknanya. 

Sebagai tambahan, dalam tradisi falsafah dan ilmu kalam 
Islam, para ahli falsafah dan mutakallimun berbeza pendapat 
dalam kebanyakan istilah-istilah penting dalam perbahasan al- 
Maqulat. Dan matan ini tidak terkecuali daripada terdedah 
kepada perbezaan-perbezaan tersebut. Akan tetapi, saya tidak 
memperuntukkan usaha untuk menjelaskan perbezaan- 

perbezaan tersebut kerana matan ini dikarang oleh seorang 
mutakallim. Justeru, sebarang istilah yang terdapat perbezaan 
pendapat antara failasuf (disebut hukama’ dalam matan ini) 
dan mutakallimun dalam maknanya, melainkan dinyatakan 
oleh pengarang sendiri di dalam matan ini dan jika menjadi 
keperluan, adalah secara lazimnya difahami dari sudut 
pandang mutakallimun. 

Secara keseluruhannya, saya telah berusaha 
menterjemahkan matan ini dengan sebaik-baik usaha yang 
saya mampu. Sebarang kekurangan yang terdapat dalam 
terjemahan matan ini adalah kekurangan dari pihak saya dan 
bukan daripada matan asal. Adalah harapan saya agar 
terjemahan ini mampu menyampaikan kefahaman yang tepat 
dengan kandungan matan asalnya selain juga menjadi 
pencetus kecil kepada usaha menggiatkan semula tradisi 
keilmuan Islam. Wallahu a‘lam. 

ISTILAH ILMU AL-MAQULAT 

Al-Maqulat mendapat ilham namanya daripada perkataan 
Greek kategoria, yang bermaksud predikat ( predicate dan 
predication). Al-Maqulat pula bermaksud “yang diungkapkan”. 
Perkataan yang sama, iaitu kategoria, mengilhamkan nama 
Category untuk disiplin yang sama dalam bahasa Inggeris. 

Ianya sebegitu adalah bersempena kaedah yang 
digunapakai oleh Aristotle dalam menyusun ilmu ini, 
kemucliannya dikekalkan oleh hukama’ Islam akan kaedahnya 
pada namanya. 

Kaedah Ar istotle mengkaji hakikat segala mawjud dengan 
mula-mula mengkaji ungkapan-ungkapan (J^i. pi. oSjx.) 
manusia. Ini kerana sebahagian besar ungkapan manusia 
mengalamatkan ( predicates ) perkara-perkara yang 

diperhatikannya. 

Dengan cuba meneliti jenis-jenis ungkapan dan 
mengkelaskannya, Aristotle berhasil menyingkap hakikat 

segala mawjud - hakikat yang mendasari ungkapan-ungkapan 
tersebut. Dengan mengkelaskan ungkapan-ungkapan, beliau 
mengkelaskan segala mawjudat . 1 

Daripada kaedah Aristotle inilah maka disiplin ilmu al- 
Maqulat dinamakan sedemikian. Kerana ia mengkaji mawjudat 
berdasarkan ungkapan-ungkapan. 

ILMU AL-MAQULAT DAN AL-HIKMAH 

Al-Hikmah adalah suatu ilmu yang mengkaji hakikat segala 
sesuatu perkara yang mawjud, iaitu kelakuannya yang sebenar 
sekadar kemampuan manusia. 

Perkara yang mawjud pula terbahagi kepada dua: sama 
ada wujudnya itu dengan jalan wajib (mesti) - iaitu Tuhan - atau 
sekadar mumkin (mungkin) - boleh jadi ia wujud dan boleh jadi 
ia tidak pernah hadir untuk wujud. 

Jika sesuatu cabang ilmu itu mengkaji kedua-dua wujud 
yang wajib dan mumkin, maka dinamakan sebagai al-Umur al- 
Ammah. Jika ia mengkaji mawjud yang wajib sahaja, maka ia 
dinamakan sebagai al-‘Ilm al-Ilahl. Manakala, jika sesuatu 
cabang ilmu itu mengkaji mawjud yang mungkin, maka ia 
dinamakan al-Maqulat . 2 

RUANG PERHATIAN ILMU AL-MAQULAT 

Kehidupan manusia sentiasa dikelilingi oleh objek-objek yang 
memberi maklumat kepada pancaindera, sekaligus memberi 
bentuk terhadap pengalamannya. Dan dalam mengalami 
objek-objek di sekelilingnya, manusia melakukan renungan ke 
atas objek-objek tersebut - sama ada secara sedar atau tidak. Di 
peringkat pertama, perkara yang diberikan perhatian oleh akal 


1 John A. Vella, Aristotle: A Guide for The Perplexed (London: Continuum 
International Publishing Group, 2008), p. 33. 

2 Qutb al-Din al-Razi, Shark al-Matali' (Qum: Manshurat Dhawil Qurba, 
2012), pp 25-26. 

ialah tabiat kewujudan objek-objek tersebut. Kemudian dalam 
kegiatan renungan itu, akal secara sendirinya akan 
mencerakinkan objek-objek tersebut kepada beberapa konsep 
abstrak iaitu jawhar ( substance ) dan ‘arad (accident). Dan konsep- 
konsep inilah yang dinamakan sebagai al-Maqulat. Maka, al- 
Maqulat ialah dapatan pertama hasil daripada kegiatan akal, 
lalu ia dikenali sebagai al-Ma‘qulat al-Uld. (Renungan Pertama / 
Primary Intelligibles) . 

Konsep-konsep ini membentuk sebahagian binaan 
kefahaman manusia tentang tata dan tabiat kewujudan objek- 
objek di sekelilingnya. Dan konsep-konsep yang digiatkan oleh 
akal inilah yang menjadi bahan mentah bagi proses 
penaakulan seterusnya yang lebih mendalam - iaitu 
penaakulan peringkat kedua. Dan dapatan di peringkat kedua 
tersebut dinamakan sebagai al-Ma‘qulat al-Thaniyah (Renungan 
Kedua / Secondary Intelligibles) 

Sebagai contoh apabila seseorang melihat sebuah kerusi, 
kerusi tersebut merupakan objek yang sedang dialaminya. 
Ketika kerusi itu memberi bentuk terhadap pengalamannya, 
akal giat mencerakinkannya menjadi konsep-konsep yang 
membentuk kefahaman berkenaan tabiat kewujudannya. 
Kemudian kefahaman tentang tabiat kewujudan kerusi tersebut 
dimanfaatkan pula dalam kegiatan berfikir di ketika yang lain 
- peringkat kedua - untuk memahami perkara yang lebih 
mendalam. 

Dalam hal ini, akal mencerakinkan kerusi kepada “zat atau 
diri kerusi” (jawhar) - iaitu jisimnya - dan “kelakuan atau 
keadaan” ( ‘arad) yang ada pada kerusi tersebut - seperti contoh 
warnanya. Kemudiannya, konsep asas yang didapatkan oleh 
akal - iaitu konsep “hijau” yang ada pada kerusi - menjadi 
tapak kepada pemerolehan al-Ma‘qulat al-Thaniyah. Sebagai 
contoh, konsep “hijau”, apabila direnungkan dengan lebih 


3 Toshihiko Izutsu, The Concept and Reality of Existence (Petaling Jaya: Islamic 
Book Trust, Petaling Jaya, 2007), pp. 128-129. 

mendalam, menghasilkan konsep “kesejagatan / universality /al- 
kulliyyah”. Konsep “kesejagatan” inilah yang dikenali sebagai al- 
Ma‘qulat al-Thdniyah. 

Dalam perkataan lain, al-Maqulat ialah konsep-konsep asas 
yang terhasil sebagai produk daripada kegiatan semula jadi 
akal untuk memahami binaan dan tabiat kewujudan segala 
perkara yang mumkin. Justeru, daripada penerangan yang 
diberikan, dapatlah diberikan takrif al-Maqulat secara teknikal 
sebagai; 

“Gambaran (konsep) - yakni makna-makna - yang 
universal bagi segala sesuatu yang didapatkannya oleh akal 
secara langsung daripada alam nyata dan membentuk 
kerangka-kerangka tapak bagi pengetahuan, rnaka ianya 
(makna-makna tersebut) ialah tabiat-tabiat semula jadi 
objek-objek cerapan yang ditanggap sebagaimana ia 
sememangnya. ” 

(Al-suwar— al-ma‘ani- al-kulliyyah li al-ashya’ allatl yatalaqqaha 
al-dhihn mubasharatan min al-khdrij wa tushakkilu al-qawalib al- 
badlhlyyah li al-ma‘rifah, fa hiya tabd’i‘ al-mafhumdt al- 
mutasaxvwarah min haythu hiya hiya ). 4 

Justeru, berlandaskan skema ringkas yang digambarkan di 
atas, beberapa kategori yang didapati daripadanya adalah: 
jahwar ( substance ) dan ‘arad (accident). Dan ‘arad pula terbahagi 
seperti berikut: Kamm (quantity), Kayfi (quality), Idafah (relation), 
Ayni (place), Mata (time /duration), Milki (state/possessive), Wad‘i 
(position), Fili (action), dan Infi‘dl ( affection ). 

Demikianlah matan ini terkandung dalam mauduknya 
ilmu Al-Maqulat, bagi mengkaji segala sesuatu yang wujud yang 
mumkin. 


4 Muhammad Abi 'Ulyan as-Syafie, Ta‘rlf al-Maqulat (Amman: Daru Nurul 
Mubin, 2016), p. 9. Dengan sedikit penambahan disertakan bagi 
menggambarkan maksud yang lebih menyeluruh. 

KHATIMAH 


Para ulama’ telah berselisih pendapat dalam membicarakan 
soal ilmu. Apakah keadaan yang boleh menerangkan kejadian 
ilmu yang ada pada seseorang ketika dia sedang mengetahui 
ilmu tersebut? 

Para muhaqqiqun telah berpendapat bahawa keadaan 
ilmu pada seseorang itu ialah Maqulat al-Kayfi. Ini kerana 
wujudnya rupa (surah/impression) objek yang sedang diketahui 
itu pada jiwa. 

Sesetengah ulama’ lain pula mengatakan ianya ialah 
Maqulat al-Infi‘al kerana jiwa yang sedang mengetahui itu 
sedang menerima bekas daripada objek ilmu tersebut. Dan 
bekas yang sedang dikenakan ke atas jiwa ialah rupa objek ilmu 
tersebut. 

Manakala ulama’ ahli usul pula berpendapat bahawa 
kejadian ilmu dan hubungannya dengan jiwa tersebut ialah 
Maqulat Idafah. Ini kerana tidaklah dikatakan ilmu itu 
melainkan objek pengetahuan tersebut diadukan kepada jiwa 
secara lazim. Tulisan yang terdapat dalam helaian kertas tidak 
dipanggil sebagai ilmu selagi mana ia tidak diketahui oleh jiwa. 

Walau bagaimanapun, perselisihan pendapat ini hanya 
membahaskan kejadian ilmu ketika proses mengetahui sedang 
berlaku sahaja. Adapun ketika ilmu tersebut sudah selesai 
diketahui dan menjadi sebahagian daripada jiwa, ianya ialah 
Maqulat Kayfi Nafsaniyyah Malakah. Contohnya seperti 
pengetahuan teoretikal dan praktikal yang sudah sebati dalam 
diri seseorang walaupun ketika dia tidak mengamalkannya. 
Wallahu a‘lam. 

Inilah penghujung risalah matan ini. Wallahu ta‘dld a‘lamu 
bi al-sawab. 

ALHAMDULILLAH 


Dengan iradah, hidayah dan taufik-Nya usaha penterjemahan 
dan pengulasan Matan Nazrn al-Maqulat ini dapat 
disempurnakan dengan baik. Semulia-mulia penghargaan dan 
setinggi-tinggi ucapan terima kasih kepada semua pihak yang 
terlibat mengusahakan dan membantu menjayakan usaha 
terjemahan dan ulasan matan ini, khususnya buat saudara 
Ahmad Syaibani Ramli yang tekun memandu kefahaman saya 
dalam menyantuni matan ini. Selain itu, buat saudari Nur 
Fahimah Rosli yang menjadi kanan tangan dan rakan 
sepengkajian saya dalam usaha penyuntingan teks sasaran ini. 

Inilah secebis usaha yang kerdil untuk mengimarahkan 
dunia keilmuan, mengkayakan pengetahuan, dan membina 
kemanusiaan. Moga ia menjadi salah satu pintu bagi para 
pencinta ilmu untuk memahami khazanah ilmu yang 
ditinggalkan oleh para ilmuwan terdahulu. 

Moga ia juga menjadi penyambung amalan dalam 
kehidupan yang seterusnya, ketika semua amal tidak lagi boleh 
diusahakan. Hanya yang tinggal cumalah hasil yang dituai di 
dunia kini. Insha-Allah. 

Alwi Radhiah 
20 Julai 2016 
3 Syawal 1437 
Baling, Kedah 

Hikma™ 




Segala puji bagi Allah yang mengajarkan, 
Ilmu hikmah bagi para cendekiawan; 
Sesungguhnya maqulat itu bersepuluhan, 
Seperti jauhar dan arad bagi insan. 

— Alwi Radhiah 

